钦定古今图书集成/明伦汇编/官常典/第649卷 > 楼如山
## 钦定古今图书集成/明伦汇编/官常典/第649卷 > 楼如山

按《苏州府志》：“如山字公安，东阳人。嘉靖三十八年己
未进士，任嘉定知县。至官之明年，吴中大水，方秋冬
之交，米价尚未贵，出公帑银万两，于上江籴米，得二
万石，以备非常。身历四郊，识民间所种花稻，令稻田
兑本色，花田征折色。尤荒者出吴淞粮，四季对支，可
从容办也。是岁改折漕粮十五，然民间出五万石，已”
无可奈何，乃以籴米兑军，而令民每石出银七钱，因
用其馀以食饥民，人谓有济时之智。